BAE Guayas (BE-21)

BAE Guayas (BE-21) Ekuadorko Itsas Armadaren bergantin-goleta da, eskola-itsasontzi moduan erabiltzen dutena. Bertan, ESSUNA Itsas Eskolako kadeteek praktikarako bidaiak eta borondate oneko itsas bidaiak egiten dituzte.

Barque motako haize-oihal bat du, 1.410 m²-ko azalera duena. Hiru mastako belaontzia da, guztira 23 bela dituena.

 Historia 
Ekuadorko Itsas Armadak enkargatua, Guayas itsasontzia 1976ko irailaren 23an uretaratu zuten Bilboko Celaya ontziolan. Celaya ontziolek Hispanoamerikako armadentzat eskola-itsasontzi gisa diseinatu eta eraikitako belaontzi handien artean lehenengoa izan zen; besteak 1967an uretaratutako Gloria kolonbiarra, 1979an uretaratutako Simón Bolívar venezuelarra eta 1981ean uretaratutako Cuauhtémoc mexikarra dira.

Zurgintza-lanak Erandioko Carpintería Luchanak egin zuen. Guayas ibaiaren eta Guayas lurrun-ontziaren omenez izendatu zuten. 1841ean Hego Amerikan eraiki zuten lehen lurrun-ontzia izan zen eta Ekuadorko armarrian agertzen da.Chapman Great Sailing Ships of the World Itsas-ontziaren basea Guayaquil hiria da.

 Erreferentziak 

 Kanpo estekak 

Kategoria:Ekuadorko itsasontziak
Kategoria:Euskal Herrian eraikitako itsasontziak
Kategoria:Eskola-itsasontziak
Kategoria:Belaontziak